
תדריך ביטחוני לגורם חוץ
                                     מסמך זה מיועד לנשים ולגברים כאחד

                                      

שלום רב,
כחלק ממועמדותך לתפקיד מסווג בגוף בטחוני הנך נדרש לבצע תדרוך של קצין הביטחון טרם תחילת התהליך.
במהלך התהליך הנך עתיד להיחשף למידע מסווג כגון- מתקנים חשאיים, עובדי שירות ומספרי טלפון, ובהתאם הנך נדרש לעמוד בכללים ובהנחיות השירות כדלהלן:
1.  חל איסור בחשיפת מידע מסווג בפני גורם שאינו מאושר לכך, מגבלה זו היא מכח חוק שירות הביטחון הכללי, התשס"ב-2002 (להלן: חוק שב"כ) ומכוח תקנות שירות הביטחון הכללי (פרטים אחרים בנוגע לשירות אשר הינם חסויים והיתר לפרסום מידע האסור לפרסום), התשס"ד-2004.
2.  כחלק מהתהליך הנך עתיד להגיע למתקני השירות, בעת הגעתך למתקנים אלו עליך להקפיד על כלל הוראות הביטחון והבטיחות שיינתנו לך מצד צוות האבטחה, לרבות אופן ההתנהלות עם טלפון סלולארי והפקדת נשק.
3.  שירות הביטחון הינו ארגון הפועל מתוקף חוק, וכנגזרת מכך קיימת הקפדה יתרה על עמידה בחוקי המדינה לרבות האיסור על שימוש בסמים וביצוע עבירות פליליות.
4.  התפקיד אליו הנך מיועד הינו תפקיד מסווג המותנה בביצוע הליך התאמה ביטחונית, הכולל מספר ראיונות ובדיקות אשר בגינן יוחלט האם הנך יכול לשרת בתפקיד/משרה מסווגת.

    במידה והנך מסכים לקבל את כלל האמור לעיל, נא חתום בתחתי מסמך זה.הנני מאשר שקראתי את התדרוך והבנתי את תוכנו

